CELEX: 32001L0041
Language: ro
Date: 2001-06-19 00:00:00
Title: Directiva 2001/41/CE a Parlamentului European și a Consiliului din 19 iunie 2001 de efectuare a celei de-a douăzeci și una modificări a Directivei 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase, cu privire la substanțele clasificate drept carcinogene, mutagene sau toxice pentru reproducere

13/Volumul 31
            
            
               RO
            
            
               Jurnalul Ofícial al Uniunii Europene
            
            
               90
            
         32001L0041
   
               L 194/36
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 2001/41/CE A PARLAMENTULUI EUROPEAN ȘI A CONSILIULUI
   
   din 19 iunie 2001
   de efectuare a celei de-a douăzeci și una modificări a Directivei 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase, cu privire la substanțele clasificate drept carcinogene, mutagene sau toxice pentru reproducere
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene și, în special, articolul 95 al acestuia,
   având în vedere propunerea Comisiei (1),
   având în vedere avizul Comitetului Economic și Social (2),
   hotărând în conformitate cu procedura prevăzută la articolul 251 din tratat (3),
   întrucât:
   
               (1)
            
            
               Articolul 14 din tratat prevede instituirea unei zone fără frontiere interne în care să fie asigurată libera circulație a mărfurilor, persoanelor, serviciilor și capitalurilor.
            
         
               (2)
            
            
               La 29 martie 1996, Parlamentul European și Consiliul au adoptat Decizia 646/96/CE de adoptare a unei plan de acțiune pentru combaterea cancerului în cadrul acțiunii din domeniul sănătății publice (1996-2000) (4).
            
         
               (3)
            
            
               Pentru a îmbunătăți protecția sănătății și a securității consumatorului, substanțele clasificate drept carcinogene, mutagene sau toxice pentru reproducere și preparatele care le conțin ar trebui să nu fie introduse pe piață pentru uzul publicul larg.
            
         
               (4)
            
            
               Directiva 94/60/CE a Parlamentului European și a Consiliului din 20 decembrie 1994 de efectuare a celei de-a paisprezecea modificări a Directivei 76/769/CEE (5) instituie, sub forma unui apendice referitor la punctele 29, 30 și 31 din anexa I la Directiva 76/769/CEE (6), o listă cu substanțe clasificate drept carcinogene, mutagene sau toxice pentru reproducere din categoria 1 sau 2. Asemenea substanțe și preparate ar trebui să nu fie introduse pe piață în folosul populației.
            
         
               (5)
            
            
               Directiva 94/60/CE prevede prezentarea către Parlamentul European și Consiliu de către Comisie a unei propuneri de extindere a acestei liste în termen de cel mult șase luni de la publicarea unei adaptări la progresul tehnic a anexei I la Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (7), care conține substanțe clasificate drept carcinogene, mutagene sau toxice pentru reproducere din categoria 1 sau 2.
            
         
               (6)
            
            
               Directiva 97/69/CE a Comisiei din 5 decembrie 1997 de efectuare a celei de-a douăzeci și treia adaptări la progresul tehnic a Directivei 67/548/CEE și, în special, a anexei I conține o substanță nou clasificată drept carcinogenă din categoria 2, iar Directiva 98/73/CE a Comisiei (8) din 18 septembrie 1998 de efectuare a celei de-a douăzeci și patra adaptări la progresul tehnic a Directivei 67/548/CEE (9) și, în special, a anexei I conține o substanță nou clasificată drept carcinogenă din categoria 2 și o substanță nou clasificată drept toxică pentru reproducere din categoria 2. Aceste substanțe ar trebui adăugate apendicelui referitor la punctele 29 și 31 din anexa I la Directiva 76/769/CEE.
            
         
               (7)
            
            
               Riscurile și avantajele substanțelor nou clasificate de Directivele 97/69/CE și 98/73/CE drept carcinogene din categoria 2 sau toxice pentru reproducere din categoria 2 au fost luate în considerare.
            
         
               (8)
            
            
               Prezenta directivă se aplică fără a aduce atingere legislației comunitare care stabilește cerințe minime pentru protecția lucrătorilor cuprinsă în Directiva 89/391/CEE a Consiliului din 12 iunie 1989 privind introducerea măsurilor de încurajare a îmbunătățirilor în domeniul securității și sănătății lucrătorilor la locul de muncă (10) și directivele speciale întemeiate pe aceasta și, în special, Directiva 90/394/CEE a Consiliului din 28 iunie 1990 privind protecția lucrătorilor față de riscurile legate de expunerea la substanțe carcinogene la locul de muncă [a șasea directivă specială în sensul articolului 16 alineatul (1) din Directiva 89/391/CEE] (11),
            
         ADOPTĂ PREZENTA DIRECTIVĂ:
   Articolul 1
   Apendicele anexei I la Directiva 76/769/CEE se modifică după cum urmează:
   
               1.
            
            
               În introducere se adaugă Nota R de mai jos:
               „Nota R:
               Clasificarea drept carcinogene nu se aplică fibrelor cu un diametru medie geometrică ponderată a lungimii, minus două erori standard, mai mare de 6 μm.”
            
         
               2.
            
            
               Substanțele enumerate în anexa la prezenta directivă se adaugă celor enumerate în apendicele referitor la punctele 29 și 31.
            
         Articolul 2
   (1)   Statele membre adoptă și publică, până la 18 iulie 2002, actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.
   Statele membre aplică aceste dispoziții de la 18 ianuarie 2003.
   (2)   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitățile de efectuare a acestei trimiteri.
   Articolul 3
   Prezenta directivă intră în vigoare în ziua următoare datei publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.
   
      Adoptată la Luxemburg, 19 iunie 2001.
      
         
            Pentru Parlamentul European
         
         
            Președintele
         
         N. FONTAINE
         
      
      
         
            Pentru Consiliu
         
         
            Președintele
         
         M. WINBERG
         
      
   
   
      (1)  JO C 116 E, 26.4.2000, p. 54.
   
      (2)  JO C 140, 18.5.2000, p. 1.
   
      (3)  Avizul Parlamentului European din 14 noiembrie 2000 (nepublicat încă în Jurnalul Oficial), Poziția comună a Consiliului din 12 martie 2001 (JO C 142, 15.5.2001, p. 1) și Decizia Parlamentului European din 16 mai 2001.
   
      (4)  JO L 95, 16.4.1996, p. 9.
   
      (5)  JO L 365, 31.12.1994, p. 1.
   
      (6)  JO L 262, 27.9.1976, p. 201. Directivă astfel cum a fost modificată ultima dată prin Directiva 1999/77/CE a Comisiei (JO L 207, 6.8.1999, p. 18).
   
      (7)  JO L 196 J, 16.8.1967, p. 1. Directivă astfel cum a fost modificată ultima dată prin Directiva 2000/33/CE a Comisiei (JO L 136, 8.6.2000, p. 90).
   
      (8)  JO L 343, 13.12.1997, p. 19.
   
      (9)  JO L 305, 16.11.1998, p. 1.
   
      (10)  JO L 183, 29.6.1989, p. 1.
   
      (11)  JO L 196, 26.7.1990, p. 1. Directivă astfel cum a fost modificată ultima dată prin Directiva 1999/38/CE a Consiliului (JO L 138, 1.6.1999, p. 66).
   ANEXĂ
   Punctul 29 –   carcinogene: categoria 2
   
               Substanțe
            
            
               Numărul index
            
            
               Numărul CE
            
            
               Numărul CAS
            
            
               Note
            
         
               4-cloranilină
            
            
               612-137-00-9
            
            
               203-401-0
            
            
               106-47-8
            
            
                
            
         
               Fibre ceramice refractare; fibre pentru scopuri speciale, cu excepția celor specificate în altă parte în anexa I la Directiva 67/548/CEE; [fibre (silicați) vitroase sintetice cu orientare întâmplătoare cu conținut în oxid de metal alcalin și oxid de metal alcalino-pământos (Na2O + K2O + CaO + MgO + BaO) mai mic sau egal cu 18 % din greutate]
            
            
               650-017-00-8
            
            
                
            
            
                
            
            
               R
            
         
      
   Punctul 31 –   Toxic pentru reproducere: categoria 2
   
               Substanțe
            
            
               Numărul index
            
            
               Numărul CE
            
            
               Numărul CAS
            
            
               Note
            
         
               6-(2-cloroetil)-6(2-metoxietoxi)-2,5,7,10-tetraoxa-6-silaundecan; etacelasil
            
            
               014-014-00-X
            
            
               253-704-7
            
            
               37894-46-5